අන්තර් ජාතික මුහුදු සීමාව ආසන්නයේ නාවික හමුදා වේග මුර යාත්‍රා සහ වේග ප්‍රහාරක මුර යාත්‍රා, මුර සංචාරයේ යෙදවීමටත්, ගොඩබිම ආසන්න මුහුදේ ආරක්ෂාව තර කිරීමට වෙරළබඩ නිරීක්ෂණ යාත්‍රා, මුර සංචාරයේ යෙදවීමටත් කටයුතු කර ඇති බව නාවික හමුදාව කියා සිටියා.එමෙන්ම, මෙම විශේෂ මෙහෙයුම් සඳහා නැගෙනහිර නාවික විධානය මගින් නෞකා සහ යාත්‍රා උතුරු නාවික විධානය වෙත අනුයුක්ත කර ඇති අතර බටහිර නාවික විධානය මගින් හලාවත සිට මන්නාර දක්වා මුහුදු තීරයේ මුර සංචාර සඳහා යොදා ඇති නෞකා සහ මුර යාත්‍රා ප්‍රමාණය ද වැඩි කර තිබෙනවා.නීතිවිරෝධී සංක්‍රමණිකයින් පැමිණීම සම්බන්ධයෙන් සහ විදේශිකයින් සමග මුහුදේදී සම්බන්ධතා පවත්වන ජාවාරම්කරුවන් පිළිබඳ තොරතුරු දන්නේ නම් දැනුම් දෙන ලෙසයි නාවික හමුදාව ධීවර ප්‍රජාවගෙන් ඉල්ලා සිටින්නේ.